joelniklaus/EU_Wikipedias huggingface dataset:
Näin meillä – Elokuva

Näin meillä – Elokuva () on vuonna 2021 julkaistu animaatioelokuva, joka perustuu samannimiseen televisiosarjaan. Elokuva julkaistiin suoraan Netflixissä 20. elokuuta 2021.
Elokuva sijoittuu neljännen ja ennen viidennen tuotantokauden välille.

Elokuva eroaa myös animaatiosarjasta suuresti sen synkemmällä ja tunteellisella sävyllään.

Siitä tuli pian julkaisunsa jälkeen Netlixin viikon katsotuin elokuva sekä Yhdysvalloissa että Britanniassa.

Juoni 
Luukas Leivo, hänen vanhempansa ja kymmenen siskoaan matkustavat Skotlantiin. Siellä heille selviää suvun aatelinen alkuperä.

Äänirooleissa  
Suomenkieliset äänet

Suomenkielisessä versiossa samat ääninäyttelijät animaatiosarjasta palaavat hahmojen ääneiksi.

 Käännös: Fiable Oy
 Tuotanto: Uptempo Oy

Lähteet

Aiheesta muualla 
 The Loud House Movie – Netflix Official Site
 Näin meillä – Elokuva Loud House Encyclopedia 

Vuoden 2021 yhdysvaltalaiset elokuvat
Yhdysvaltalaiset perhe-elokuvat
Televisiosarjoihin perustuvat elokuvat
Yhdysvaltalaiset animaatioelokuvat
Nickelodeonin elokuvat
Amerikan presidentti

Amerikan presidentti (The American President) on Aaron Sorkinin käsikirjoittama ja Rob Reinerin ohjaama yhdysvaltalainen romanttinen draamakomediaelokuva vuodelta 1995. Siinä Yhdysvaltain leskeksi jäänyt demokraattipresidentti (Michael Douglas) ja ympäristölobbari (Annette Bening) rakastuvat presidentin ensimmäisen toimikauden lopulla ja uudelleenvalintakampanjan alla. Muissa keskeisissä rooleissa ovat muun muassa Michael J. Fox ja Martin Sheen Valkoisen talon neuvonantajina ja Richard Dreyfuss konservatiivisena republikaanisenaattorina.

Rooleissa

Vastaanotto 
Elokuva sai viisi Golden Globe -ehdokkuutta ja Marc Shaiman oli Oscar-ehdokkaana elokuvan musiikista.

Lähteet 

Vuoden 1995 yhdysvaltalaiset elokuvat
Rob Reinerin ohjaamat elokuvat
Yhdysvaltalaiset romanttiset draamakomediaelokuvat
John Salo

John Salo (1893 – 4. lokakuuta 1931) oli Flying Finn -lempinimellä tunnettu amerikansuomalainen juoksija ja poliisi.

Salo muutti jo nuorena Yhdysvaltoihin, sai maan kansalaisuuden ja palveli ensimmäisen maailmansodan aikana kauppalaivastossa. Vuonna 1925 hän aloitti juoksemisen nähtyään Paavo Nurmen juoksevan Yhdysvaltain kiertueellaan. Salo voitti 1929 Amerikan halkijuoksun (International Transcontinental Footrace) New Yorkista Los Angelesiin, edellisenä vuonna hän oli sijoittunut tässä kilpailussa toiseksi ja saanut 10 000 dollarin rahapalkinnon. Palkintorahoilla hän hankki itselleen talon ja kilpailun ansiosta Salo pääsi myös poliisiksi New Jerseyn osavaltiossa sijaitsevaan Passaicin kaupunkiin. Vuoden 1929 kilpailuvoitosta Salo olisi ollut saamassa 60 000 dollarin palkinnon mutta kilpailun järjestänyt urheilumanageri C. C. Pyle menetti rahojaan samana vuonna Wall Streetin pörssiromahduksessa eikä maksanut palkintorahoja. Ammattilaisurheilijana Salolla ei ollut mahdollisuutta osallistua amatöörien kilpailuihin eikä olympialaisiin. 

Vuonna 1930 Salo ja toinen amerikansuomalainen juoksija, leipuri Olli Vänttinen osallistuivat Montrealissa pidettyyn 26 tuntia kestäneeseen kilpailuun, jossa kaksimiehiset joukkueet kilpailivat hevosta vastaan. Vänttinen ja hänen parinsa australialainen Mike B. McNamara voittivat kilpailun, Salo ja hänen parinsa Sammy Richman sijoittuivat kolmanneksi.

Salo menehtyi 4. lokakuuta 1931 Passaicin Third Ward Ball Parkin baseball-stadionilla syöttäjän heittämän pallon osuessa hänen päähänsä. Hän oli paikalla pitämässä järjestystä ja kieltäytyi osuman jälkeen ensiavusta. Ottelun jälkeen Salo oli ohjaamassa liikennettä stadionin ulkopuolella kun hän kaatui maahan ja kuoli samana iltana sairaalassa 38-vuotiaana.

Salo oli esikuvana englantilaisen Tom McNabin vuonna 1982 ilmestyneen romaanin Flanaganin juoksu suomalaiselle päähenkilölle. Romaani kuvasi C. C. Pylen vuosina 1928–1929 järjestämiä Amerikan halkijuoksukilpailuita.

Lähteet 

Yhdysvaltalaiset kestävyysjuoksijat
Yhdysvaltalaiset poliisit
Amerikansuomalaiset henkilöt
Vuonna 1893 syntyneet
Vuonna 1931 kuolleet
Maturidit

Maturidit  (arab. الماتريدية‎) on islamilaisen teologian koulukunta, joka on saanut nimensä perustajaltaan, joka oli  Abū Manṣūr Muḥammad al-Māturīdī (k. 944). Maturidit nojautuvat aš'arilaisuuden tavoin islamilaiseen traditioon ja ilmestykseen. Suuntaus sai kannatusta Persian Khorasanissa ja Keski-Aasian Transoxianassa, mutta kuihtui näiden alueiden jäätyä mongolivalloittajien jalkoihin 1200-luvulla. Sen jälkeen aš'arilaisuudesta kehittyi sunnalaisen islamin hallitseva teologinen suunta. Sen perustaja oli al-Maturidin aikalainen Abu l-Hassan al-Aš'ari (k. 933). Maturidien teologinen madhhahb vaikuttaa kuitenkin edelleen Kaakkois-Aasiassa ja on tärkeä osa sunni-islamilaisuutta.

Oppi 
Maturidi -koulukunta torjui aš'ariittien tavoin mu'taziliittien ajatuksen rationaalisen järjen käytöstä Koraania tulkittaessa ja sitoutui Koraanin kirjaimelliseen lukemiseen. Vapaan tahdon suhteet maturidit omaksuivat aš'ariittien kanssa samanlaisen kannan, joka korosti Jumalan kaikkivaltiutta. Ihmisen vapaalle tahdolle jätettiin tilaa vain sen verran, että voitiin katsoa, että syntiä tehneitä voitiin rangaista. Myöhemmässä vaiheessa maturidit alkoivat kuitenkin korostaa ihmisen tahdonvapautta.

Aš'ariiteista maturidit erosivat siinä, että he katsoivat pääsyn Paratiisiin olevan varma, jos muslimi tunnollisesti suoritti uskonnolliset velvollisuutensa. Aš'arilaiset katsovat, että tällainen ehto rajoittaisi Jumalan kaikkivaltiutta. Jumalaa eivät heidän mielestään sido mitkään lupaukset, vaan Hän tekee kuten tahtoo.

Lähteet

Viitteet 

Islamilaisen filosofian koulukunnat
Islamilainen teologia
Yuengling

D. G. Yuengling & Son on yhdysvaltalainen panimo. Se on maan vanhin edelleen toiminnassa oleva panimo. Oluita on 12. Jäätelömakuja on nykyään 13.

Historia 
Yuengling aloitti toimintansa vuonna 1929 nimellä Eagle Brewery. Sen perustaja David Yuengling saapui Saksasta Pottsvilleen, joka oli tuolloin hiljainen hiilikaivoskaupunki. Yrityksen nimi on englanninkielinen väännös saksalaissyntyisen perustajan alkuperäisestä nimestä Jüngling.

Panimon alkuperäinen rakennus paloi vuonna 1831, jonka jälkeen paikalle rakennettiin uusi rakennus, jossa panimo toimii edelleen. Nykyisen nimensä panimo sai vuonna 1873, kun Davidin poika, Frederick, tuli yritykseen mukaan..

Yhdysvaltain kieltolain aikana panimo selviytyi myymällä alkoholittomia virvoitusjuomia (alle 0,5 ti. %) sekä jäätelöä. Jäätelön valmistus lopetettiin vuonna 1985, mutta se aloitettiin uudelleen 2014.

Galleria

Lähteet 

Yhdysvaltalaiset panimot
Perheyritykset
Pennsylvania
Teesejä Feuerbachista

Teesejä Feuerbachista on yhdestätoista lyhyestä Karl Marxin huomiosta koostuva kirjoitus. 
Muistiinpanot on kirjoitettu keväällä 1845, jolloin Marx työsti teosta Saksalainen ideologia.

Ne julkaisi ensimmäisen kerran Marxin kuoleman jälkeen vuonna 1888 Friedrich Engels teoksensa Ludwig Feuerbach ja klassisen saksalaisen filosofian loppu erillisen painoksen liitteenä.

Nimi "Teesejä Feuerbachista" on Moskovassa NKP:n KK:n yhteydessä toimivan Marxismi-leninismin instituutin keksimä. Se perustuu Engelsin alkulauseeseen hänen teoksessaan Ludwig Feuerbach. Saman teoksen liitteessä Teesit on otsikoitu "Marx Feuerbachista", ja Marxin Muistikirjassa mainitaan nimi "Feuerbachista". Teesejä ei tarkoitettu julkaistavaksi, ja Engels teki niihin joitain muutoksia tehdäkseen kirjoituksen lukijalle helppotajuisemmaksi.

Kuuluisimmaksi on noussut teesi 11, joka koskee filosofian tehtävää:

Viitteet

Katso myös
 Ludwig Feuerbach

Karl Marxin teokset
Vihnesukapää

Vihnesukapää (Cynosurus echinatus) on heinäkasvien (Poaceae) heimoon ja sukapäiden (Cynosurus) sukuun kuuluva yksivuotinen kasvilaji.

Vihnesukapään varret kasvavat joko yksittäin tai kimppuina ja ne voivat kasvaa 9–70 senttimetriä korkeiksi. Lehtilavat ovat 3–13,5 cm, joskus jopa 23 cm pitkiä ja 0,25–1,4 cm leveitä. Lehtien kielekkeet ovat 2,5–5 mm, joskus jopa 10 mm pitkiä. Vihnesukapään kukintona on tavallisesti 1–4 cm, mutta enintään 8 cm pitkä ja 0,7–2 cm leveä röyhy. Tähkylät ovat 7–14 mm pitkiä. Steriileissä tähkylöissä on 6–18 martoa kukkaa, niiden kaleet ja helpeet ovat samankaltaisia ja niissä on enintään 8 mm pitkät vihneet. Fertiileissä tähkylöissä on 1–5 kukkaa ja niiden kaleet ja helpeet ovat keskenään erinäköisiä. Kaleet ovat 5,5–12 mm pitkiä ja 0,4–0,9 mm leveitä, kapeansuikeita, yksisuonisia ja odallisia; odat ovat 0,5–2,2 mm pitkiä. Helpeet ovat 4–7 mm pitkiä ja vihneellisiä; vihneet ovat 5–18 mm, joskus jopa 25 mm pitkiä.

Vihnesukapäätä kasvaa luontaisena eteläisessä Euroopassa, mutta nykyisin se on kuitenkin vakiintunut myös Pohjois- ja Etelä-Amerikan sekä Australian kuivien ja avointen kasvupaikkojen kasvistoon.

Lähteet 
 Flora of North America: Cynosurus echinatus

Aiheesta muualla 
 Suomen Lajitietokeskus: Vihnesukapää (Cynosurus echinatus)
 Kasviatlas 2020: Vihnesukapään (Cynosurus echinatus) levinneisyys Suomessa.

Sukapäät
Johan Penttilä

Johan "Jussi" Penttilä (2. maaliskuuta 1891 Nurmo, Suomen suuriruhtinaskunta – 23. helmikuuta 1967 Worcester, Massachusetts, Yhdysvallat) oli suomalainen painija, joka otteli vuoden 1924 Pariisin olympialaisten vapaapainin keskisarjassa jääden neljänneksi.

Lähteet 

Suomalaiset painijat
Vuonna 1891 syntyneet
Vuonna 1967 kuolleet
Vain toinen heistä

Vain toinen heistä on suomalaisen metalliyhtyeen Saattueen neljäs studioalbumi, joka julkaistiin 22. lokakuuta 2021.

Albumi on ensimmäinen Saattueen albumi uudella laulajalla ja viisihenkisellä kokoonpanolla. Lisäksi Tero Kalliomäki laulaa albumin nimikkokappaleella.

Kappaleet

Lähteet 

Vuoden 2021 albumit
Saattueen albumit
Anette Trettebergstuen

Anette Trettebergstuen (s. 25. toukokuuta 1981 Hamar) on norjalainen työväenpuolueen poliitikko ja Norjan nykyinen kulttuuri- ja tasa-arvoministeri Støren hallituksessa lokakuusta 2021. Hän on istunut suurkäräjillä vuodesta 2005.

Muuta
Trettebergstuen on avoimesti lesbo ja kirjoittanut Bård Nylundin kanssa kirjan Homo (2017), jossa käsitellään seksuaalivähemmistöjen kohtaamia ongelmia ja vähemmistöjen edustajat kertovat siinä kokemuksiaan kaapista ulos tulemisesta. Kirja sai vuoden 2018 Søderlandets litteraturpris -palkinnon tietokirjakategoriassa.

Trettebergstuen sai vuonna 2017 lapsen miespuolisen ystävänsä Christian Bergin kanssa.

Lähteet

Aiheesta muualla
 Anette Trettebergstuen Norjan suurkäräjien nettisivuilla 

Norjan kulttuuriministerit
Vuonna 1981 syntyneet
Seksuaali- ja sukupuolivähemmistöjen oikeuksia ajaneet aktivistit
Elävät henkilöt
Seksuaali- ja sukupuolivähemmistöihin kuuluvat poliitikot
Bannu

Bannu on kaupunki Pakistanin Khyber Pakhtunkhwan provinssissa. Kaupunki on perustettu vuonna 1848 ja sen asukasluku oli vuoden 2017 väestönlaskennan mukaan 41 632.

Maantiede

Bannu sijaitsee Pakistanin Khyber Pakhtunkhwan provinssissa hieman Kurramjoelta etelään. Kaupunkia ympäröivä seutu on Kurramin ja sen sivujoki Tochin alluviaalitasankoa, jota reunustavat matalat kukkulat.

Historia

Bannu sijaitsee historiallisella valloitusreitillä luoteesta kohti Intian niemimaata. Lähellä nykyistä Bannua sijaitsevat Akran kummut tunnetaan arkeologisista löydöksistään 300-luvulta eaa. alkaen. Löytöihin lukeutuvat myös kreikkalaistyyliset kolikot. Paikallisen kansanperinteen mukaan Mahmud Ghaznilaisen hyökätessä alueen läpi omalla valtakaudellaan hänen joukkonsa tuhosivat alueen tuolloiset hindulaiset keskukset. Myöhemmin aluetta hallitsivat paikalliset heimot ja muodollisesti myös Suurmogulien valtakunta. Randžit Singhin johtamat sikhit valtasivat alueen vuonna 1823 ja ensimmäisen sikhisodanjälkeen vuonna 1846 heitä seurasivat britit. Brittivalta oli aluksi nimellinen ja edelleen toisen sikhisodan jälkeen vuonna 1849 myös virallinen.

Nykyisen Bannun perusti brittiläinen luutnantti Herbert Edwardes vuonna 1848. Bannu oli sotilastukikohta strategisella paikalla. Sen alkuperäinen nimi oli Dalipnagar ja vuonna 1869 se sai edelleen toisen nimen Edwardesabad. Nimet eivät kuitenkaan koskaan yleistyneet tavallisessa käytössä. Bannu oli odotusten vastaisesti hyvin rauhallista seutua vuoden 1857 sepoy-kapinan aikana. Vuonna 1903 kaupunki sai nykyisen virallisen nimensä Bannu.

Väestö

Bannun asukasluku oli Pakistanin vuoden 2017 väestönlaskennan mukaan 41 632. Paikalliset asukkaat ovat etniseltä taustaltaan pääosin paštuja.

Lähteet

Pakistanin kaupungit
Tu’er Shen

Tu’er Shen () on kiinalaisessa mytologiassa esiintyvä taolainen jumala. Hänet kuvataan jäniksenä, joka on myös perinteisesti ollut kiinalainen kiertoilmaus homoseksuaaleille miehille.

Ensimmäiset maininnat Tu’er Shenistä tulevat runoilija Yuan Mein kokoelmista. Hän keräsi kiinalaisia satuja ja kummitustarinoita Zi bu yu -nimiseen kirjaansa. Tarinan mukaan Tu’er Shen oli sotilas nimeltä Hu Tianbao, joka ihastui keisarin lähettilääseen. Hu jäi kiinni tirkisteltyään tämän kylpyhuoneeseen ja hänet määrättiin teloitettavaksi pieksemällä. Noin kuukausi tämän jälkeen Hu ilmestyi lähettiläälle unessa jäniksen muodossa ja kertoi kuinka manalan kuningas oli korottanut Hun jumalaksi, jonka tehtävänä oli suojella miehiä, jotka rakastavat toisia miehiä..

Taipein Yonghen kaupunginosassa sijaitsee Tu’er Shenille pyhitetty temppeli. Kyseessä on maailman ainoa homoseksuaalien suojelijalle pyhitetty temppeli, jossa ihmiset voivat rukoilla rakkauden ja kumppanin löytämiseksi. Lisäksi temppelissä järjestetään hääseremonioita.

Lähteet 

Kiinalainen mytologia
Taolaisuus
Rakkauden ja intohimon jumalat
Seksuaali- ja sukupuolivähemmistöjen oikeudet Taiwanissa
Lagoúsa

Lagoúsa () eli Megáli Lagoúsa (Μεγάλη Λαγούσα) eli Eleoúsa (Ελεούσα) on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Aíginan saaren pohjoispuolella. Saaren pinta-ala on noin 0,18 neliökilometriä ja se on asumaton (vuonna 2011). Hallinnollisesti Lagoúsa kuuluu Aíginan kuntaan, Saarten alueyksikköön ja Attikan alueeseen.

Lagoúsa kuuluu pieneen Lagoúses-saariryhmään, jonka muut suuremmat saaret ovat Lagousáki ja Makrónisos. Lagoúsa on saarista suurin. Saarella on majakka.

Lähteet 

Aígina
Argo-Saroniset saaret
Eräpäivä

Eräpäivä on laskun, velan tai muun sellaisen viimeinen maksupäivä. 

Jos maksua ei suoriteta viimeistään eräpäivänä, velkoja voi periä viivästyskorkoa ja muistutus- ja perintäkuluja.

Kuluttajan maksaessa laskun pankin tai postin välityksellä katsotaan maksun tapahtuneen sinä päivänä, kun maksutoimeksianto on tehty. Lainanlyhennysten on kuitenkin yleensä oltava eräpäivänä jo perillä velkojapankissa.

Joukkovelkakirjan pääoma ja mahdollinen tuotto maksetaan eräpäivänä.

Lähteet 

Talous
Rahoitus
Lagousáki

Lagousáki () eli Panagítsa (Παναγίτσα) on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Aíginan saaren pohjoispuolella. Saaren pinta-ala on noin 0,047 neliökilometriä ja se on asumaton (vuonna 2011). Hallinnollisesti Lagousáki kuuluu Aíginan kuntaan, Saarten alueyksikköön ja Attikan alueeseen.

Lagousáki kuuluu pieneen Lagoúses-saariryhmään, jonka muut suuremmat saaret ovat Lagoúsa ja Makrónisos. Saarella on Neitsyt Maria (Panagía) Faneroménille omistettu pieni kirkko, josta se on saanut Panagítsa-nimensä.

Lähteet 

Aígina
Argo-Saroniset saaret
Ledoú

Ledoú () eli Kleidoú (Κλειδού) on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren ja Peloponnesoksen niemimaan koillisrannikon välissä. Saaren pinta-ala on noin 0,076 neliökilometriä ja se on asumaton (vuonna 2011). Hallinnollisesti Ledoú kuuluu Aíginan kuntaan, Saarten alueyksikköön ja Attikan alueeseen.

Lähteet 

Aígina
Argo-Saroniset saaret
Makrónisos (Aígina)

Makrónisos () on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Aíginan saaren pohjoispuolella. Saaren pinta-ala on noin 0,011 neliökilometriä ja se on asumaton (vuonna 2011). Hallinnollisesti Makrónisos kuuluu Aíginan kuntaan, Saarten alueyksikköön ja Attikan alueeseen.

Makrónisos kuuluu pieneen Lagoúses-saariryhmään, jonka muut suuremmat saaret ovat Lagoúsa ja Lagousáki.

Lähteet 

Aígina
Argo-Saroniset saaret
Plateiá (Aígina)

Plateiá () on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren luoteispuolella. Saaren pinta-ala on noin 0,12 neliökilometriä ja se on asumaton (vuonna 2011). Hallinnollisesti Plateiá kuuluu Aíginan kuntaan, Saarten alueyksikköön ja Attikan alueeseen.

Plateián länsipuolella sijaitsevat saaret Stachtorrói ja Ypsilí ja itäpuolella Makrónisos, Lagoúsa ja Lagousáki.

Lähteet 

Aígina
Argo-Saroniset saaret
Fredrik Suuren seksuaalisuus

Fredrik Suuren seksuaalisuus on ollut historian tutkimuskohde jo pitkään. Arvioita kuninkaan homoseksuaalisuudesta on esitetty jo hänen elinaikanaan.

Nuoruudessaan Fredrik ei sopeutunut isänsä Fredrik Vilhelmin määrittelemään sotilaalliseen miehen malliin, ja rankaisi tätä piiskaamalla sekä julkisilla nöyryytyksillä pojan ilmaistua kiinnostuksensa musiikkia kohtaan. Isä nimitteli poikaansa myös naiselliseksi ja sodimiitiksi. Huono suhde isään johti siihen, että vuonna 1730 Fredrik päätti paeta Preussista yhdessä ystävänsä Hans Herman von Katten kanssa. Ystävysten suhdetta on epäilty seksuaaliseksi. Pakoyritys kuitenkin epäonnistui ja Fredrik Wilhelm määräsi von Katten mestattavaksi ja Fredrikin katsomaan mestauksen. Tämän on kerrottu traumatisoineen Fredrikin.

Vuonna 1733 Fredrik naitettiin Elisabet Kristiinalle, jota Fredrik vältteli koko elämänsä.

Historiantutkija, ja Fredrikin aikalainen, Johann Georg Zimmermann on kirjoittanut, että Fredrik oli tunnettu "kreikkalaistyylisestä rakkauden mieltymyksestään". Elinaikanaan Fredrik, joka oli taiteiden suuri tukija, tilasi monia patsaita, jotka kuvasivat Antinoosia tai miespareja.

Vuonna 2011 löydettiin Fredrikin kirjoittama eroottinen runo, joka kertoo kahden miehen salaisesta tapaamisesta. Löytö nosti kuninkaan seksuaalisuuden jälleen kiinnostuksen ja tutkimuksien kohteeksi. Runo on alkujaan ranskankielinen ja sen otsikko La Jouissance tarkoittaa kutakuinkin tyytyväisyyttä ja iloa niin yleisessä kuin myös seksuaalisessa mielessä. Joidenkin väittämien mukaan Fredrik kirjoitti runon osoittaakseen italialaiselle ystävälleen, että myös pohjoiseurooppalaiset kykenevät samanlaiseen intohimoon kuin eteläeurooppalaiset.

Lähteet 

Yksittäisen henkilön seksuaalisuus
Preussin kuninkaat
Prasoú

Prasoú () on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren ja Peloponnesoksen niemimaan koillisrannikon välissä. Saaren pinta-ala on noin 0,014 neliökilometriä ja se on asumaton (vuonna 2011). Hallinnollisesti Prasoú kuuluu Aíginan kuntaan, Saarten alueyksikköön ja Attikan alueeseen.

Prasoún länsipuolella sijaitsee Diapória Nisián suurin saari Ágios Thomás ja pohjoispuolella toiseksi suurin saari Ágios Ioánnis.

Lähteet 

Aígina
Argo-Saroniset saaret
Stachtorrói

Stachtorrói (, myös Stachtorroí, Σταχτορροή) eli Stachtorrogí (Σταχτορρογή) eli Stachteró (Σταχτερό) on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren luoteispuolella. Saaren pinta-ala on noin 0,09 neliökilometriä ja se on asumaton (vuonna 2011). Hallinnollisesti Stachtorrói kuuluu Aíginan kuntaan, Saarten alueyksikköön ja Attikan alueeseen.

Lähteet 

Aígina
Argo-Saroniset saaret
Tragonísi (Aígina)

Tragonísi () eli Trágos (Τράγος) on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren ja Peloponnesoksen niemimaan koillisrannikon välissä. Saaren pinta-ala on noin 0,21 neliökilometriä ja se on asumaton (vuonna 2011). Hallinnollisesti Tragonísi kuuluu Aíginan kuntaan, Saarten alueyksikköön ja Attikan alueeseen.

Lähteet 

Aígina
Argo-Saroniset saaret
Netflix and chill

Netflix and chill on Internet-slangiin kuuluva termi, joka tarkoittaa seksiä. Sanontaa käytetään yleensä tilanteesta, jossa ihminen kutsutaan toisen luokse ”katsomaan Netflixiä” vaikka sillä oikeasti yleensä tarkoitetaan seksin harrastamista. Karkeasti suomennettuna termi tarkoittaa ”Netflixiä ja rentoutumista.” 

Termiä alettiin käyttämään sen seksuaalisessa merkityksessä 2010-luvulla Twitterissä. Siitä tuli viraali meemi, ja on nykyään yleinen slangitermi kutsulle harrastamaan seksiä.

Lähteet 

2010-luku]
Englanninkieliset sanat ja sanonnat
Internet-ilmiöt
Internet-slangi
[[Luokka:Seksuaalisuus]
Venäjän muslimien liitto

Venäjän muslimien liito (eng. The Union of the Muslims of Russia, tat. Иттифак әл-мөслимин, İttifaq âl-Möslimin) oli Venäjän keisarikunnassa toiminut poliittinen organisaatio, joka perustettiin vuoden 1905 vallankumouksen aikaan ja hajosi 1917 helmikuun vallankumouksen jälkeen. Liiton päätekijöinä oli volgan tataarit, mutta mukana oli myös muita turkkilaisia muslimeja kuten azereita, krimintataareja ja keski-aasialaisia.

Lähteet 

Puolueet
Politiikka
Islam
Turkkilaiset kansat
Tataarit
Saint-Père

Saint-Père voi tarkoittaa seuraavia:

Maantiede 
 Saint-Père, kunta Ranskassa Nièvren departementissa
 Saint-Père, kunta Ranskassa Yonnen departementissa
Johan Glans

Johan Glans (s. 9. huhtikuuta 1974, Eslöv, Ruotsi) on ruotsalainen koomikko ja näyttelijä. Hän on tehnyt stand upia vuodesta 1994. Hänet on valittu Ruotsissa vuoden hauskimmaksi koomikoksi kahdesti, vuosina 2003 ja 2013.

Yksityiselämä
Glans on suuri James Bond -elokuvien fani ja osallistui nuorena Kvitt eller Dubbelt (Tupla tai kuitti) -televisiovisailuun aiheenaan juuri Bond-elokuvat. Hän ei voittanut.

Glans on naimisissa ja hänellä on kaksi lasta. Hänen serkkunsa on 1970-luvulla tunnetuksi tullut yleisurheilija, estejuoksija Dan Glans.

Lähteet

Aiheesta muualla

Ruotsalaiset koomikot
Ruotsalaiset näyttelijät
Vuonna 1974 syntyneet
Elävät henkilöt
Taiga Ishikawa

Taiga Ishikawa (, s. 3. heinäkuuta 1974 Tokiossa) on japanilainen aktivisti ja poliitikko. Vuonna 2019 hänestä tuli ensimmäinen avoimesti homoseksuaali edustaja Japanin parlamentin ylähuoneeseen. Hän edustaa Rikken-minshutō -puoluetta..

Tausta ja yksityiselämä 
Ishikawa syntyi Tokiossa vuonna 1974. Hän on valmistui Meiji Gakuin -yliopistosta pääaineenaan oikeustiede.

Ishikawa tuli ulos kaapista vuonna 2002. Hänestä tuli nopeasti tunnettu sateenkaariaktivisti, joka lobbasi mm. lakimuutosta, jonka nojalla japanilaiset saivat mennä naimisiin ulkomaalaisten kanssa sellaisissa maissa, joissa samaa sukupuolta olevien avioliitto on laillinen..

Aktivistina Ishikawa on myös ollut mukana perustamassa yleishyödyllistä yhdistystä, joka järjesti tapahtumia homoseksuaaleille miehille Japanin isoissa kaupungeissa.

Poliittinen ura 
Vuonna 2011 hänet valittiin Tokion Toshiman kaupunginosan valtuustoon. Hän uusi paikkansa vuonna 2015.

Aikaisemmin Ishikawa kuului sosiaalidemokraattiseen puolueeseen ja pyrki mm. sen johtoon, mutta ei tullut valituksi. Vuonna 2018 hän jätti puolueen.

Ishikawa valittiin Japanin alahuoneeseen vuoden 2019 vaaleissa. Yksittäisen vaalipiirin sijaan Ishikawa nousi parlamenttiin puolueen koko maassa saadun kannatuksen perusteella. Hän ilmoitti kampanjoidessaan ja valituksi tultuaan pyrkivänsä laillistamaan samaa sukupuolta olevien avioliiton Japanissa.

Lähteet 

Vuonna 1974 syntyneet
Japanilaiset poliitikot
Seksuaali- ja sukupuolivähemmistöjen oikeudet Japanissa
Seksuaali- ja sukupuolivähemmistöihin kuuluvat poliitikot
Elävät henkilöt
Chankillo

Chankillo (tai Chanquillo) on muinainen monumenttikompleksi Perun rannikkoaavikolla, Casma-Sechinin altaassa Ancashin alueella. Raunioihin kuuluu Chankillon linnoitus kukkulan huipulla, kolmentoista tornin muodostama aurinko-observatorio, ja asuin- ja kokoontumispaikkoja. Se on rakennettu joskus 300-luvulla eaa. Paikka otettiin heinäkuussa 2021 Unescon maailmanperintökohteeksi. Alue on kooltaan n. 4 km2.

Aurinko-observatorio
Chankillon aurinko-observatorion muodostavat kolmetoista säännöllisin välein pohjois-eteläsuuntaiselle harjanteelle rakennettua kivitornia. Ne muodostavat 300 m pitkän "hammastetun" horisontin, jossa on kapeita rakoja säännöllisin välein. Tutkijat ovat löytäneet kaksi mahdollista katselupaikkaa, toinen idässä ja toinen lännessä. Näiltä paikoilta katsottuna tornien rivistö vastaa hyvin tarkasti auringon nousu- ja laskukohtia vuoden eri vaiheissa. Talvipäivänseisauksena aurinko nousee Chankillon etelänpuoleisimman tornin takaa (lännestä katsottuna), ja siirtyy vuoden mittaan vähitellen, kunnes kesäpäivänseisauksen aikaan, puoli vuotta myöhemmin, se nousee rivin pohjoisimman tornin takaa.

Chankillon tornit ovat mahdollisesti varhaisin tunnettu observatorio Amerikassa. Chankillon asukkaat olisivat pystyneet määrittämään päivämäärän parin vuorokauden tarkkuudella pelkästään seuraamalla auringon nousua ja laskua eri tornien kohdalla

Tornit on tunnettu vuosisatojen ajan. Thor Heyerdahl spekuloi kirjassaan Kon-Tiki niiden astronomisella merkityksellä, mutta vasta 2007 Iván Ghezzi ja Clive Ruggles esittivät tarkemman hypoteesin.

Lähteet

Aiheesta muualla

Perun historia
Unescon maailmanperintökohteet Perussa
Miika Mehmet

Miika Mehmet (s. 1978 Vaasa) on suomalainen uransa lopettanut vapaaottelija ja entinen ammattirikollinen. Mehmet syyllistyi vuonna 2011 Loimaalla tapahtuneeseen rahankuljetusauton ryöstöyritykseen, josta hänet tuomittiin viideksi ja puoleksi vuodeksi vankeuteen. Aikaisemmin Mehmet oli kuulunut Cannonball MC -moottoripyöräkerhoon. Hän vapautui vankilasta vuonna 2014 ja on työskennellyt sen jälkeen muun muassa Kriminaalihuollon tukisäätiössä ja Helsinkimission väkivallantekijöihin keskittyvässä Aggredi-hankkeessa. Vuonna 2020 ilmestyi Seppo Lampelan kirjoittama kirja Väkivallan perintö, joka käsittelee Mehmetin aikaisempaa rikollista elämää. 

Vapaaottelu-urallaan vuosina 1999–2016 Mehmet otteli kahdeksan kertaa voittaen otteluistaan kolme. Vuonna 2005 hän otteli Cage Warriors 13: Strike Force 2 -tapahtumassa häviten Michael Bispingille teknisellä tyrmäyksellä.

Lähteet

Kirjallisuutta 

 Lampela, Seppo: Väkivallan perintö. Johnny Kniga, 2020. ISBN  9789510453353.

Suomalaiset rikolliset
Suomalaiset vapaaottelijat
Vuonna 1978 syntyneet
Elävät henkilöt
Etelän peto


Etelän peto on Kauko Röyhkän studiosalbumi, joka julkaistiin 16. toukokuuta 2014 levymerkillä Svart Records.

Kappaleet

Arvostelut 
 Kaaoszine: 9/10
 Rumba: 
 Soundi:

Lähteet 

Vuoden 2014 albumit
Kauko Röyhkän albumit
Svart Recordsin albumit
Osred II

Osred II (k. 14. syyskuuta 792) oli Northumbrian kuningas 789–790. Hän oli kuningas Alhredin poika. 

Osred nousi valtaistuimelle Ælfwald I:n murhan jälkeen vuonna 789. Hän hallitsi vain vuoden verran, jonka jälkeen hänet ajettiin maanpakoon. Anglosaksien kronikan mukaan Osred pakeni Mansaarelle. Osred kuitenkin palasi sieltä ja nousi uudelleen valtaistuimelle, mutta kuningas	Æthelred I otti Osredin vangiksi ja surmasi hänet vuonna 792.

Lähteet 

Englannin anglosaksikuninkaat
Vuonna 792 kuolleet
Tonje Brenna

Tonje Brenna (s. 21. lokakuuta 1987) on norjalainen työväenpuolueen poliitikko ja Norjan nykyinen opetusministeri Støren hallituksessa lokakuusta 2021.

Tonje Brenna oli AUF:n pääsihteerinä mukana järjestön kesäleirillä Utøyalla vuonna 2011, ja selviytyi sitä vastaan tehdystä terrori-iskusta.

Bibliografia
 Brenna, Tonje: 22. juli og alle dagene etterpå. J.M. Stenersens forlag, 2021. ISBN 9788272017223

Lähteet

Aiheesta muualla
 Tonje Brenna Norjan suurkäräjien nettisivuilla 

Norjan opetusministerit
Vuonna 1987 syntyneet
Elävät henkilöt
Mikró Nisí

Mikró Nisí (, ”Pieni saari”) voi viitata seuraaviin saariin Kreikassa:

 Mikró Nisí eli Petrádi, saari Pohjoisen Egean saarten saariryhmässä lähellä Lesbosta
 Pacháki eli Mikró Nisí (tis Páchis), saari Argo-Saronisten saarten saariryhmässä Mégaranlahdessa

Katso myös 

 Mikronísi, useita paikkoja
Páchi

Páchi () voi viitata seuraaviin paikkoihin Kreikassa:

 Páchi, kylä Mégaran kunnassa Länsi-Attikan alueyksikössä Attikan alueella
 Páchi eli Megálo Nisí ti Páchis (”Páchin suuri saari”), saari Argo-Saronisten saarten saariryhmässä Páchin kylän edustalla
 Pacháki eli Mikró Nisí tis Páchis (”Páchin pieni saari”), saari Argo-Saronisten saarten saariryhmässä Páchin kylän edustalla
Subantarktiset saaret

Subantarktiset saaret ovat 60° S leveysasteen pohjoispuolella sijaitsevia saaria. Koska ne ovat antarktisten alueiden pohjoispuolella, niitä ei pidä varsinaisina Etelämantereeseen kuuluvina saarina. Subantarktisilla saarilla on vierailtu harvoin, ja tieto niistä ja erityisesti niiden geologiasta on erittäin vähäistä.  Subantarktisten saarien lämpötilat vaihtelevat noin 0–10°C asteen välillä. Valtaosalla subantarktisista saarista ei ole pysyvästi lunta, ja sade tippuu yleensä vetenä tai räntänä.
 
Subantarktisia saaria ovat:
 Etelä-Georgia
 Eteläiset Sandwichsaaret
 Macquariensaari
 Campbellsaaret
 Bouvet’nsaari
 Antipodisaaret
 Kergueleninsaaret
 Heard ja McDonaldinsaaret
 Aucklandin saaret
 Prinssi Edwardin saaret
 Crozetsaaret
 Bountysaaret
 Diego Ramírez -saaret
 Ildefonso-saaret
 Amsterdamsaari
 Île Saint-Paul

Lähteet 

Subantarktiset saaret
Martin Ssempa

Martin Ssempa (s. 1968) on ugandalainen pastori ja aktivisti, joka kampanjoi seksuaali- ja sukupuolivähemmistöjä vastaan.

Tausta ja yksityiselämä 
Ssempa syntyi Nalusalin kylässä vuonna 1968 ja hän kävi siellä myös koulua. Hän valmistui Makereren yliopistosta pääaineenaan sosiologia. Vuonna 1992 hän muutti Yhdysvaltoihin ja opiskeli Philadelphian raamatullisessa yliopistossa, josta hän valmistui maisteriksi ja erikoistui uskonnollisesti konsultiksi.

Ssempa kasvoi katolilaisessa kodissa työskenteli nuoruudessaan DJ:nä. Hän on kertonut aina olleensa kiinnostunut uskonasioista ja kunnioittanut pappeja. Ssempa hakeutui katolilaiseen seminaariin, mutta ei voinut hakea, koska hänen vanhempansa eivät olleet naimisissa..

Vuonna 2019 Ssempa kertoi harrastavansa breakdancea ja tekevänsä musiikkia.

Asuaessaan USA:ssa Sspempa tapasi vaimonsa Traceyn. Parilla on 5 lasta.. Ssempa on myös Yhdysvaltain kansalainen.

Ura ja aktivismi 
Valmistumisensa jälkeen Ssempa alkoi työskennellä parisuhdekonsulttina ja on puolustanut pidättäytymistä, jolla torjuttaisiin Ugandan HIV-epidemiaa. Ssempa on sanonut olevansa eniten seksistä nuorille puhuva pappi. Hänen mukaansa hyväksyttävää seksi on silloin, kun sitä harrastavat naimisissa oleva mies ja nainen.

Ugandansa Ssempa on myös kampanjoinnut homoseksuaalisuutta vastaan. Tätä hän on tehnyt mm. näyttämällä pornografisia videoita, joissa kuvataan mm. koprofiliaa ja anaalin nuolemista, saarnojensa aikana. Yksi tällaisista esiintymisistä johti siihen, että Ssempasta tuli internetmeemi (ns. Eat Da Poo Poo) vuonna 2010. Vuonna 2012 hän tuli väkipakolla TV-studioon, jossa haastateltiin ugandalaista sateenkaariaktivistia, Pepe Julian Onziemaa, maan ihmisoikeustilannetta koskien. Ssempa yritti mustamaalata Onziemaa tuomalla studioon vihanneksia, joiden hän väitti olevan keskeinen osa homoseksuaalien seksisuhteita..

Vaikka Ssempa on sanonut, että homoseksuaalisuus "tappaa yhteiskunnan", hänen mukaansa homoseksuaalisuudesta ei tulisi langettaa kuolemantuomiota.

Lähteet 

Vuonna 1968 syntyneet
Ugandalaiset papit
Homofobia
Elävät henkilöt
Walton

Walton voi tarkoittaa seuraavia:

Sukunimenä 

 Alice Walton (s. 1949), yhdysvaltalainen maailman rikkaimmaksi naiseksi arvioitu perijätär, miljardööri ja kuvataiteen tukija
 Bill Walton (s. 1952), yhdysvaltalainen koripalloilija
 Cedar Walton (1934–2013), yhdysvaltalainen jazzpianisti
 Charles Walton (1921–2011), yhdysvaltalainen keksijä
 Christy Walton (s. 1949), yhdysvaltalainen perijätär, miljardööri ja hyväntekijä
 Douglas Walton (1942–2020), kanadalainen filosofi ja akateemikko
 Emily Walton (s. 2000), englantilainen näyttelijä
 Ernest Walton (1903–1995), irlantilainen fyysikko, Nobelin fysiikanpalkinnon saaja
 Helen Robson Walton (1919–2007), yhdysvaltalainen miljardööri, Sam Waltonin puoliso
 Izaak Walton (1593–1683), englantilainen kirjailija, kauppias ja tilanomistaja
 Jess Walton (s. 1949), yhdysvaltalainen näyttelijä
 Jo Walton (s. 1964), walesilais-kanadalainen fantasia- ja tieteiskirjailija ja runoilija
 John Walton (1957–2004), irlantilainen autourheiluvaikuttaja
 S. Robson Walton (s. 1944), yhdysvaltalainen yritysjohtaja
 Sam Walton (1918–1992), yhdysvaltalainen liikemies, Wal Mart-kauppaketjun perustaja
 Travis Walton, yhdysvaltalainen ufon sieppaamaksi väitetty metsuri
 William Walton (1902–1983), brittiläinen säveltäjä

Kuvitteellisia henkilöitä 

 Waltonin perhe samannimisessä yhdysvaltalaisessa televisiosarjassa

Etunimenä 

 Walton Eller (s. 1982), yhdysvaltalainen haulikkoampuja, olympiavoittaja ja maailmanmestari
 Walton Empey (s. 1934), irlantilainen anglikaaninen arkkipiispa
 Walton Goggins (s. 1971), yhdysvaltalainen näyttelijä
 Walton Grönroos (1939–1999), suomalainen oopperalaulaja

Paikannimenä 

 Waltonin piirikunta, piirikunta Floridassa, Yhdysvalloissa
 Waltonin piirikunta, piirikunta Georgiassa, Yhdysvalloissa

Muita merkityksiä 

 Walton-vaihe, Englannin plioseenin lopun lämmin kausi.
Jonne Rautjärvi

Jonne Rautjärvi (s. 7. marraskuuta 1999 Jyväskylä) on suomalainen autourheilija. Vuonna 2021 Rautjärvi kilpaili V8Thunderin Suomen -ja Pohjois-Euroopan mestaruussarjassa, jossa ajetaan Nascar-tyyppisillä kilpa-autoilla. Uransa hän aloitti 6-vuotiaana kartingista ja samaisena vuonna osallistui ensimmäisiin kilpailuihinsa. Rautjärvi on nousujohteisesti edennyt urallaan ja tavoittelee kansainvälistä kilpa-uraa rata-autojen parissa. Vuodelle 2022 Rautjärvi on solminut sopimuksen NASCAR Whelen Euro Series- sarjaan. Rautjärvi kilpailee hollantilaisessa Bleekemolenin Race Planet nimisessä kilpatallissa Chevrolet Camarolla.

Ura

V8Thunder -tulokset

NASCAR Whelen Euro Series 
8. helmikuuta 2022 julkaistiin tieto, että Rautjärvi tulee kilpailemaan NASCAR Whelen Euro Series- sarjassa Hollantilaisessa kilpa-tallissa.  Rautjärvi tekee debyytin EuroNASCAR Pro kuljettajana Valenciassa 14.toukokuuta 2022 Ricardo Tormo Circuitilla autolla nro 44.

EuroNASCAR Pro -tulokset 

Notes:
 DNF (Did not finish)
 DNS (Did not start)
 Round 10 Zolder: 4 bonus points for the most positions gained.

Lähteet

Aiheesta muualla 
 Keskisuomalainen / Jonne Rautjärvi

Elävät henkilöt
Vuonna 1999 syntyneet
Suomalaiset autourheilijat
Axel Milliam

Axel Milliam on suomalainen näyttelijä. Hän on valmistunut näyttelijätaiteiden kandidaatiksi lontoolaisesta koulusta.

Milliam on esiintynyt Salatut elämät -saippuasarjassa vuodesta 2021 alkaen. Alun perin hän haki sarjasta toista roolia, mutta tehtyään vaikutuksen sarjan tuotantoon, hänelle tarjottiin Kristian Harjun roolia, joka kirjoitettiin suoraan hänelle.

Filmografia 
 Salatut elämät – Kristian Harju (2021–)
 Nyrkki – viestimies Mäntymaa (2021)
 Sininen enkeli – julkkis kuntosalilla (2022)

Lähteet 

Suomalaiset näyttelijät
1990-luvulla syntyneet
Elävät henkilöt
Syntymävuosi puuttuu
Johanna Ruonala

Johanna Emilia Ruonala (s. 1982 tai 1983) on suomalainen näyttelijä, joka on näytellyt muun muassa Kiira Lahtista saippuasarjassa Salatut elämät. Hänellä on ollut rooleja myös useissa muissa suomalaisissa televisiosarjoissa. Ruonala on esiintynyt myös mainoksissa ja musiikkivideoissa.

Ruonala on opiskellut puheviestintää Tampereen yliopistossa ja tekee väitöskirjaa intiimiviestinnästä näyttelijäntyössä ja parisuhteessa. Näyttelijäntyöstä Ruonalalla on Meisner-tekniikkaan pohjautuvaa koulutusta. Nuoruudessaan Ruonala on kilpaillut SM-tasolla pituushypyssä ja kolmiloikassa.

Filmografia

Lähteet

Aiheesta muualla 
 Johanna Ruonalan kotisivut
 
 

Suomalaiset näyttelijät
1980-luvulla syntyneet
Elävät henkilöt
Syntymävuosi puuttuu
Fifax

Fifax Abp on suomalainen yritys. Se listautui Helsingin pörssin First North-listalle lokakuussa 2021. Fifax perustettiin vuonna 2012.

Lähteet 

Suomalaiset First North -yhtiöt
Töölön tornit

Töölön tornit on nimitys Helsingin Taka-Töölössa osoitteessa Pohjoinen Hesperiankatu 23–25 sijaitseville tornitaloille. Rakennukset ovat suunnitelleet arkkitehtipariskunta Ragnar ja Martta Ypyä, ja ne valmistuivat vuonna 1954. Torneissa on 12 kerrosta ja niiden korkeus on 37 metriä

Tornit rakennettiin alun perin Hesperian sairaala-alueen henkilökunnan asunnoiksi. Nykyään niissä on tavallisia asuntoja, sekä hotellitoimintaa nimellä Töölö Towers. Tornit remontoitiin vuosina 2010 ja 2012. Rakennusten julkisivu on maalattu keltaiseksi, ja niiden ikkunoiden ympärillä on valkoiset ruudukkomaiset viivat.

Lähteet 

Helsingin tornitalot
Taka-Töölö
Ola Borten Moe

Ola Borten Moe (s. 6. kesäkuuta 1976, Trondheim) on norjalainen keskustapuolueen poliitikko ja Norjan nykyinen tutkimus- ja korkeakoulutusministeri Støren hallituksessa lokakuusta 2021. Aiemmin hän on toiminut Norjan öljy- ja energiaministerinä. Hän on ollut puolueensa 1. varapuheenjohtaja vuodesta 2011.

Muuta
Öljy- ja energiaministerinä Moe sai kritiikkiä siitä, ettei hän ottanut ilmastonmuutosta tarpeeksi vakavasti. Norjalainen ympäristöjärjestö Framtiden i våre hender muun muassa valitsi Moen vuoden 2011 moraalipahikseksi (Årets etikkversting), koska tämä oli ilmaissut kannattavansa öljyhiekan käyttöä öljyntuotannossa.

Moen isoisä Per Borten oli Norjan pääministeri vuosina 1965–71.

Lähteet

Aiheesta muualla
 Ola Borten Moe Norjan suurkäräjien nettisivuilla 

Vuonna 1976 syntyneet
Norjan ministerit
Elävät henkilöt
Google WiFi

Google WiFi on Googlen WLAN-ratkaisu, joka toimii ilman perinteistä reititintä ja etäisyyden pidentäjiä. Laitteet käyttävät satelliittimoduuleja, jotka sallivat niiden kommunikoida keskenään ja muiden laitteiden kanssa. Pääasiallinen etu on roaming-yhteydet mesh-verkossa.

Ratkaisun seuraaja on Google Nest WiFi, joka on julkaistu vuonna 2019. Laitteet kytketään esimerkiksi ADSL-modeemiin Internet-yhteyttä varten: laitteet itse eivät yhdistä Internetiin.

Lähteet

Aiheesta muualla 
 Meet Google Wifi 

Google
Erasinós

Erasinós () voi viitata seuraaviin jokiin Kreikassa:

 Erasinós, joki Argoliissa Peloponnesoksen niemimaalla
 Erasinós, joki Attikassa
William Leap

William Leap on amerikkalainen antropologian professori emeritus, joka on tutkinut laventelilingvistiikkaa. 

Leap on väitellyt tohtoriksi Southern Methodist University -yliopistosta. 1990-luvun alussa hän oli mukana tutkimassa AIDS:ia sairastavien kielenkäyttöä ja sitä, miten nämä ihmiset puhuvat sairaudestaan. Lisäksi hän on työskennellyt Floridassa sukupuolentutkimuksen apulaisprofessorina.

Vuonna 1993 Leap oli mukana vetämässä laventelilingvistiikkaa käsittelevää konferenssia.

Lähteet 

Yhdysvaltalaiset kielitieteilijät
Laventelilingvistiikka
Päivi Polo

Päivi Marja-Leena Polo (ent. Päivi Polo-Kantola, s. 1961) on suomalainen naistentautien ja synnytysten erikoislääkäri, perinatologian erikoislääkäri, professori, dosentti, sekä lääketieteen ja kirurgian tohtori, joka johtaa Turun yliopistollisen keskussairaalan naistentautien osastoa. 

Polo on kirjoittanut tutkimuksia omista erikoisosaamisaloistaan, joihin kuuluvat muun muassa vaihdevuodet, hormonikorvaushoito, raskasajan ja synnytysten ongelmat, unilääketiede sekä raskauden ehkäisy. Hän on naisten unilääkevaikutusten, hormonikorvaushoidon sekä vaihdevuosien vaikutusten kansainvälinen asiantuntija, jonka useat tutkimukset erityisesti menopaussista on huomioitu laajasti kansainvälisillä foorumeilla. Polo on Suomen Menopaussitutkimusseuran kunniajäsen, ja hänen tutkimuksiaan on julkaistu myös useissa oppikirjoissa. Pololle on myönnetty yhteensä 13 tutkimuspalkintoa sekä kolme opetuspalkintoa. 

Polo oli naimisissa poliitikko ja pappi Ilkka Kantolan kanssa vuoteen 2005 saakka.

Ura 
Polo valmistui Turun yliopistosta lääkäriksi vuonna 1986 ja tohtoriksi vuonna 1999. Hänen väitöskirjansa käsitteli vaihdevuosien uniongelmia sekä hormonikorvaushoitoja, ja se palkittiin vuoden parhaana väitöskirjana Turun yliopistossa. Polo erikoistui gynekologiaan vuonna 1998, perinatologiaan vuonna 2001 ja unilääketieteeseen vuonna 2016, professorina hän aloitti Turun yliopistossa vuonna 2018. Polo on julkaissut uransa aikana tähän mennessä yhteensä 91 artikkelia, joista 63 on alkuperäisiä artikkeleita kansainvälisesti vertaisarvioiduissa lehdissä. Polo oli Suomen Menopaussitutkimusseuran puheenjohtaja vuosina 2004-2008, nykyään hän on kolmen lehden toimituskunnassa.

Kunniamaininnat ja palkinnot 

 The Young Scientists Award Cannesissa, Ranskassa 2002 
 The Young Scientists Award of Nordic Federation of Societies of Obstetrics and Gynecology (NFOG) Helsingissä 2004  
 The Award of Menopause and Sleep Research of Nord American Menopause Society (NAMS) 2009 
 Vuoden Opettaja 2013 (Turun Yliopisto, lääketieteellinen tiedekunta) 
 Vuoden Kliininen silmä 2015 (Turun yliopisto, lääketieteellinen tiedekunta).  
 Suomen Menopaussitutkimusseuran kunniajäsen 

Lisäksi hän on saanut posteriesitysten palkinnon tieteellisissä tapahtumissa kahdeksan kertaa.

Lähteet

Aiheesta muualla 
 Päivi Polo ResearchGatessa  (researchgate.net)
 Päivi Polo Turun yliopiston sivuilla (utu.fi)

Suomalaiset gynekologit
Turun yliopiston professorit
Suomalaiset professorit
Syntymävuosi puuttuu
Elävät henkilöt
Vuonna 1961 syntyneet
Mirpur Khas

Mirpur Khas () on kaupunki Pakistanin Sindhin provinssissa. Kaupunki on perustettu vuonna 1806 ja aikanaan se toimi sindhiläisen Talpur-dynastian pääkaupunkina. Vuoden 2017 väestönlaskennan mukaan kaupungin asukasluku oli 234 133.

Maantiede

Mirpur Khas sijaitsee Pakistanin Sindhin provinssin eteläosassa Let Wahin kanavan varrella.

Historia

Mirpur Khasin lähialueella on pitkä historia. Aikanaan paikalla sijaitsi Kahoo Jo Daro -niminen buddhalainen asutuskeskus. Sen jäljiltä alueella on esimerkiksi stupien raunioita. Islamin sanotaan saapuneen alueelle Muhammad Bin Qasimin valloitusretkien aikana vuonna 712.

Nykyinen kaupunki on kuitenkin perustettu myöhemmin. Vuonna 1773 alueella nousi valtaan Tarpur-dynastia, jonka hallitsijat käyttivät arvonimeä mir. Mirpur Khas perustettiin vuonna 1806 ja se sai nimensä perustajansa Mir Ali Murad Talpurin mukaan. Kaupungista tuli Talpur-hallitsijoiden pääkaupunki, jollaisena se toimi aina Sindhin hallitsijoiden kärsittyä tappion Charles James Napierin johtamille briteille vuonna 1843. Mir Šer Muhammad Talpur jäi viimeiseksi Talpur-hallitsijaksi. Myöhemmin kaupunki oli osa Brittiläistä Intiaa.

Brittiläisessä Intiassa tehtiin useampia hallinnollisia muutoksia. Koko Sindh oli alkujaan osa Bombayn hallintoaluetta. Myöhemmin mudoostettiin Tharparkerin piirikunta, johon kuuluivat Umerkot ja Mirpur Khas. Umerkot oli tuolloin kahdesta kaupungista merkittävämpi piirikunnan hallinnollisena keskuksena. Mirpur Khasin merkitys kasvoi kuitenkin Jamraon kanavan avaamisen myötä vuonna 1900. Mirpur Khasista thetiin kunta vuonna 1901 ja Tharparkarin piirikunnan hallinnollinen keskus vuonna 1906.

Intian jaon yhteydessä vuonna 1947 Mirpur Khasista tuli osa itsenäistä Pakistania. Koska kaupunki sijaitsi suhteellisen lähellä uutta rajaa Intian kanssa, sinne asutettiin suuri joukko Intiasta saapuvia pakolaisia. Vuonna 1990 Tharparkarin piirikunnasta lohkottiin uusi Mirpur Khasin piirikunta.

Talous ja liikenne
Mirpur Khas on nykyisin alueen viljan, kankaiden ja puuvillan kaupan keskus. Kaupungissa on myös jonkin verran teollisuutta. Siellä tuotetaan esimerkiksi lannoitteita.

Kaupungista on maantieyhteys Umarkotiin, sekä maantie- ja rautatieyhteys Hyderabadiin.

Väestö

Mirpur Khasin asukasluku oli Pakistanin vuoden 2017 väestönlaskennan perusteella 234 133. Vuoden 1998 laskennassa asukasluku oli 189 671. Vähemmistö lähiseudun asukkaista on hinduja.

Lähteet

Pakistanin kaupungit
Boris Vasiljev

Boris Vasiljev (1924 Smolensk, Neuvostoliitto – 2013 Moskova, Venäjä) oli venäläis-neuvostoliittolainen kirjailija.

Vasiljevin isä oli sotilas, ja Vasiljevkin suoritti sotilasakatemian. Hän toimi koeajajana Uralilla.

Vasiljev aloitti 1955 näytelmillä, mutta hänen tunnetuin teoksensa on Karjala-aiheinen sotaromaani Ja ilta oli rauhaisa (1969). Sota-aiheinen on myös toisen maailmansodan aikaisista taisteluista Brestin linnakkeessa lähellä Puolan rajaa kertova Ei kaatuneiden luettelossa (1974). Sen sijaan Älkää ampuko valkoisia joutsenia kertoo maaseudun ihmisen uskosta hyvään ja häntä kohtaavista kärsimyksistä.

Suomennetut teokset
 Ja ilta oli rauhaisa (A zori zdest tihije), suom. Ulla-Liisa Heino, Kansankulttuuri 1974 ISBN 951-615-068-3
 Älkää ampuko valkoisia joutsenia (Ne streljaite v belyih lebedej), suom. Pirjo Laine, Hämeenlinna: Karisto 1978 Sarja: Neuvostokirjallisuutta  ISBN 951-23-1259-X
 Ei kaatuneiden luettelossa (V spiskah ne znatsilsja), suom. Pirjo Laine, Hämeenlinna: Karisto 1979 Sarja: Neuvostokirjallisuutta ISBN 951-23-1381-2

Lähteet

Venäläiset kirjailijat
Vuonna 1924 syntyneet
Vuonna 2013 kuolleet
Integrata

Integrata Oy on vuonna 2008 perustettu henkilöstöhallinnon asiantuntija, joka tuottaa HR-alan kokonaispalvelua muotoilemalla henkilöstöhallinnon ja johtamisen palveluita. Yrityksen kotipaikka on Tampere, ja sen lisäksi sillä on toimipisteet Helsingissä, Porissa, Oulussa ja Turussa.

Historia 
Viikko Integratan perustamisesta, 15. syyskuuta 2008, Lehman Brothers kaatui ja alkoi maailmanlaajuinen finanssikriisi. Vuonna 2020 yrityksen liikevaihdon kasvuprosentti oli 29%.

Organisaatio 
Integrata Oy:n emoyhtiö on Integrata Imperium Oy. Integratan perustajaomistajat Riku Heinonen, Tuomas Schwartz ja Veli-Ville Kasurinen työskentelevät emoyhtiö Integrata Imperiumin palveluksessa. Riku Heinonen on Integratan toimitusjohtaja.

Integratan hallituksen muodostavat Integratan perustajista Tuomas Schwartz ja Veli-Ville Kasurinen sekä kolme ulkopuolista jäsentä. Integratan hallitukseen valittiin Bitfactorynä aiemmin tunnetun Loihde Factoryn perustaja Janne Tuomikoski, Solitan CHRO Outi Sivonen sekä Vincitin perustaja ja nykyinen hallituksen puheenjohtaja Mikko Kuitunen.

Tunnustuksia 
Vuonna 2022 Integrata noteerattiin Financial Timesin ja Statistan FT 1000 Euroopan nopeimmin kasvavat yritykset -listalla, jossa se oli sijalla 980.
 Suomen Paras Työpaikka 2018 Great Place To Work -tutkimuksessa.
 Euroopan 8. paras työpaikka 2018 Best Workplaces in Europe’s -tutkimuksessa.
 Future Workplaces -sertifikaatti.
 Suomen Olympiakomitea ry:n ylläpitämä Suomen Aktiivisin Työpaikka -sertifikaatti 2021.

Palvelut 

 HR
 HRD
 Työoikeus
 Palkkahallinto
 HR-raportointi ja -analytiikka
 Matka- ja kuluhallinta
 Työajanhallinta
 Palveleva johtaminen
 Ohjelmistorobotiikka
 Konsultointi

Tuotteet 
Integratan myy teknologiakumppaneidensa tuotteita (Sympa HR, Mepco HRM, LaaS, Acubiz. Visma M2, Tiima, Quinyx, Cornerstone). Integratan kehittämä tuote on HumHum HR -palkkahallinto- ja HR-sovellus.

Lähteet

Aiheesta muualla 

 Integratan verkkosivut

Suomalaiset yritykset
Sandra Borch

Sandra Konstance Nygård Borch (s. 23. huhtikuuta 1988 Lavangen) on norjalainen keskustapuolueen poliitikko ja Norjan nykyinen maatalous- ja ruokaministeri Støren hallituksessa lokakuusta 2021. Hän on istunut suurkäräjillä vuodesta 2017. Vuosina 2011–13 hän oli Norjan keskustanuorten puheenjohtaja.

Muuta
Borch on lyhytkasvuinen.

Lähteet

Aiheesta muualla
 Sandra Borch Norjan suurkäräjien nettisivuilla 

Norjan ministerit
Norjalaisten poliittisten nuorisojärjestöjen puheenjohtajat
Vuonna 1988 syntyneet
Lyhytkasvuiset henkilöt
Elävät henkilöt
Foissy-lès-Vézelay

Foissy-lès-Vézelay on kunta Ranskassa Yonnen departementissa Bourgogne-Franche-Comtén alueella. Se sijaitsee Curejoen varrella, noin 16 kilometriä Avallonin kaupungista lounaaseen.

Kunnan alueella sijaitsee Fontaines-saléesin arkeologinen alue, joka ulottuu myös pohjoispuolella olevan Saint-Pèren kunnan alueelle. Alueella on louhittu rautaa neoliittiselta kaudelta lähtien. Roomalaiset perustivat sinne kylpylän 200-100 eaa.

Kunta on osa Morvanin luonnonpuistoa (Parc naturel régional du Morvan).

Lähteet

Aiheesta muualla

Yonnen kunnat